**Tirgus izpētes dokuments**

**“Par** **transportlīdzekļu tīrīšanu un mazgāšanu pašapkalpošanās automazgātavās”**

(Paziņojums par tirgus izpēti Nr. 23)

Rīga

2023

1. **VISPĀRĪGĀ INFORMĀCIJA**
	1. **Pasūtītājs**: Rīgas valstspilsētas pašvaldības policija (turpmāk – Pasūtītājs), Lomonosova iela 12A, Rīga, LV-1019, banka: Luminor Bank AS Latvijas filiāle, kods: RIKOLV2X, konts: LV41RIKO0021800014010. Profila adrese internetā: rpp.riga.lv. Darba laiks – darba dienās no plkst. 8.30 līdz plkst. 17.00, (pusdienu pārtraukums no plkst. 12.00 līdz plkst. 12.30).
	2. **Kontaktpersona**: Jautājumos par Tehnisko specifikāciju/Finanšu piedāvājumu un jautājumos par tirgus izpētes veikšanu un paredzamā līguma noslēgšanu – Pasūtītāja Administratīvās pārvaldes Juridiskās nodaļas vecākā juriskonsulta p.i. Elija Astreiko, tālrunis 67037862, e-pasts: Elija.Astreiko@riga.lv.
2. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmets** – transportlīdzekļu tīrīšanas un mazgāšana pašapkalpošanās automazgātavās.
	2. **Paredzamā kopējā līguma summa** – **EUR 6 240,00** (seši tūkstoši divi simti četrdesmit *euro*, 00 centi) bez pievienotās vērtības nodokļa (turpmāk – PVN).
	3. **Vērtēšanas kritērijs** – Tehniskajai specifikācijai/Finanšu piedāvājumam atbilstošs saimnieciski visizdevīgākais piedāvājums.
3. **PRASĪBAS UN IESNIEDZAMIE DOKUMENTI**
	1. Pretendenta pieteikums dalībai tirgus izpētē (1. pielikums).
	2. Tehniskā specifikācija/Finanšu piedāvājums (2. pielikums).
	3. Ja Pretendents piesaista apakšuzņēmēju, pretendentam jāiesniedz dokuments, kurā norādīts apakšuzņēmēja izpildei nododamo līguma daļu vai lomu un to apjoma apraksts, kā arī piesaistītā apakšuzņēmēja parakstīts apliecinājums par piekrišanu un apņemšanos izpildīt norādīto līguma daļu.
4. **IEPIRKUMA LĪGUMS**
	1. Pamatojoties uz pretendenta piedāvājumu, ar izraudzīto pretendentu (līgumā – Piegādātāju) Pasūtītājs slēdz iepirkuma līgumu.
	2. Piegādātājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – elektronisks rēķins).
	3. Piegādātājs sagatavo elektronisko rēķinu atbilstoši Rīgas valstspilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.
	4. Piegādātājs rēķinā norāda:

**Saņēmējs: Rīgas valstspilsētas pašvaldība**

**Adrese: Rātslaukums 1, Rīga, LV-1050**

**NMR kods: 90011524360**

**PVN reģ. Nr.: LV90011524360**

**Banka: AS “Luminor Bank” Latvijas filiāle**

**Bankas kods: RIKOLV2X**

**Konts: LV41RIKO0021800014010**

**RD iestāde: Rīgas pašvaldības policija**

**RD iestādes adrese: Lomonosova iela 12A, Rīga, LV-1019**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no norādītajiem rēķina piegādes veidiem:
		1. izveido programmatūru datu apmaiņai starp Pretendenta norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portālā www.eriga.lv, sadaļā „Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portālā http://www.eriga.lv, sadaļā „Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Piegādātājs atbilstoši pašvaldības portālā www.eriga.lv, sadaļā „Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Izpildītājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Piegādātājam ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	5. Ja Piegādātājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.
	6. Pasūtītājam jebkurā brīdī ir tiesības vienpusēji atkāpties no līguma, ja tas konstatē, ka pakalpojums netiek sniegts atbilstoši Tehniskās specifikācijas vai finanšu piedāvājuma prasībām un līguma noteikumiem.
1. **PIEDĀVĀJUMU VĒRTĒŠANA**
	1. Piedāvājumu vērtēšanā pretendentu piedāvājumu vērtēs pēc šādiem saimnieciski visizdevīgākā piedāvājuma noteikšanas kritērijiem:

|  |  |  |
| --- | --- | --- |
| ***Nr.p.k.*** | ***Vērtējamais kritērijs*** | ***Punktu skaits*** |
| 1. | 50 (piecdesmit) sekunžu pakalpojuma cena EUR bez PVN | **50** |
| 2. | Pašapkalpošanās automazgātavu skaits Rīgas teritorijā | **50** |
|  | **Kopā:** | **100** |

1. **50 (piecdesmit) sekunžu pakalpojuma cena EUR bez PVN** tiek vērtēts ar maksimāli iespējamo punktu skaitu 50 punkti.

Pārējo pretendentu piedāvājumu punkti par finanšu piedāvājumu tiek aprēķināti pēc formulas (noapaļojot līdz divām zīmēm aiz komata):

50x(Cmin/C ) = X , kur 50 – maksimāli iespējamais punktu skaits;

Cmin – vislētākā piedāvājuma cena;

C – piedāvājuma cena, kuram aprēķina punktus;

X – attiecīgā piedāvājuma iegūtie punkti.

1. **Pašapkalpošanās automazgātavu skaits Rīgas teritorijā:**

Piedāvājums ar vislielāko automazgātavu skaitu Rīgas teritorijā tiek vērtēts ar maksimāli iespējamo punktu skaitu 50 punkti.

Pārējo pretendentu piedāvājumu punkti par finanšu piedāvājumu tiek aprēķināti pēc formulas (noapaļojot līdz divām zīmēm aiz komata):

50x(Cmin/C ) = X , kur 50 – maksimāli iespējamais punktu skaits;

Cmin – vislielākais automazgātavu skaits;

C – piedāvājuma automazgātavu skaits, kuram aprēķina punktus;

X – attiecīgā piedāvājuma iegūtie punkti.

1. **PIEDĀVĀJUMU IESNIEGŠANAS KĀRTĪBA**
	1. Piedāvājumus var iesniegt, nosūtot uz e-pastu: Elija.Astreiko@riga.lv elektroniski ar drošu elektronisko parakstu parakstītus vai pašrocīgi parakstītus un ieskanētus dokumentus (.pdf formātā), līdz 2023. gada 20. decembra plkst. 10.00.
	2. Piedāvājumi, kas tiks iesniegti pēc norādīta termiņa, netiks izskatīti.
	3. Informācija par personas datu apstrādi iepirkumos pieejama:

<https://rpp.riga.lv/personas-datu-apstrade-iepirkumos/>.

**Pielikumi:**

1. Pretendenta pieteikums dalībai tirgus izpētē uz 1 (vienas) lapas;

2. Tehniskā specifikācija/Finanšu piedāvājums uz 1 (vienas) lapas.